جاس 39 گرپن

<div style="direction:rtl; font-family:tahoma">
جاس 39 گرپن سویڈن دا لڑاکہ جہاز اے۔ اینون سویڈن دی کمپنی ساب نے 1982 توں 1988 دے درمیان بنایا۔ اے جہاز ڈیلٹا شکل دے پراں آلا اے تے ایدے چ اک انجن ہوندا اے۔ اس جہاز چ دو نکے پر جناں نوں کینارڈ آخدے نیں وڈے پراں تون اگے لگے ہوندے نیں۔ اے جہاز کینارڈ تے ہور دوجیاں بریکاں دی وجہ توں اوہ تقریبا 800 میٹر دی رن وے تے لینڈ کر سکدا اے تے اڈ سکدا اے۔ اے گن اس ویلے کم آندا جدوں کوئی وڈی تے طاقتور فوج سویڈن تے حملہ کر دیندی اے تے اودھیان رن وے تباہ ہوجاندیاں نے تے جاس 39 نوں روڈاں توں اڈایا جا سکدا اے۔ اس توں علاوہ اس جہاز دی مکینکی وی بوت آسان اے تے اینوں پنج منٹ چ پٹرول تے بمب پر کے کسے وی روڑ توں اڈایا جا سکدا اے اے پیسے وی کٹ کھاندا اے۔ 

اینوں سویڈن، چیک رپبلک، ہنگری، دکھنی افریقہ تے تھائیلینڈ نے خریدیا اے۔ ایدا مل 40-61 ملین ڈالر اے۔ 213 گرپن ہلے استعمال چ نیں تے 236 ٹوٹل خریدے گۓ نیں۔ 

 ڈیزین 
اس جہاز نوں بناندیاں ساب نے دیلٹا پر آلا ڈیزین چنیا کیوں جے اے ڈیزین اس نوں تیز تے ہلکہ(جس دی وجہ توں بوتے بمب لادے جا سکدے نیں تے اے زیادہ دوری تک جا سکدا اے)۔

اے جہاز پرانیاں جہازان دے مقابلے تے مرمت تے بوت کم پیسے کھاندا اے۔
 ریڈار 
گرپن پی 05 اے ایکس بینڈ پلس ڈاپلر ریڈار ورتدا اے۔ اس ریڈار نوں جی ای سی مارکونی تے ایرکسن نے بنایا اے۔ اے ریڈار ہر قسم دے موسم چ جہاز دے اتھے تھلے زمین تے یا آسمان تے یا سمندر تے ہر جگہ تے دشمناں دا کھوج کر سکدا اے تے اک ساتھ 4 میزائل دشمناں تے مار سکدا اے۔

ساب نے اعلان کیتا اے کے اس ہاز دے اگلے ورژن چ ایسا ریڈار لگا ہوۓ گا۔
 کاکپٹ 
گرپن دا کاکپٹ کافی وڈا اے تے ایدے چ 3 ایل سی ڈی مانیٹر جناں تے نقشے، دشمناں یا جہاز دے بارے چ جانکاری پائلٹ نوں دتی جا سکدی اے۔ گرپن نوں اڈان آستے اک درمیان چ سٹک ہوندی اے تے کھبے پاسے انجن دی طاقت نوں کم زیادہ کرن آلے بٹن۔
 بارلے جوڑ 
 جاس 39 گرپن دی ویب سائٹ

Category:لڑاکے جہاز